બોક્સ ઓફિસ પર ફિલ્મ બહુ સફળ નીવડેલી અને વિવેચકોએ પણ એને વખાણેલી. આથી પ્રેરાઈને આ જ બે મુખ્ય પાત્રોને અને દિગ્દર્શકને લઈને ફોક્સએ ત્રણ અનુગામી (સિકવલ) ફિલ્મ બનાવી. એક ફિલ્મ સફળ થાય એટલે એ પાત્રોને લઈને જો બીજી વાર્તા સાથે ફિલ્મ બનાવી શકતી હોય તો આવી તક છોડવી નહીં એ ફિલ્મ્સના શરૂઆતના ગાળામાં જ નિર્માતાઓને સમજાઈ ગયું હતું. આપણે ત્યાં સિંઘમ, હેરાફેરી, મુન્નાભાઈ જેવી અનેક ફિલ્મ્સની અનુગામી ફિલ્મ્સ બની જ છે ને.